Document ID: 32008D0656

ODLOČBA KOMISIJE
z dne 28. julija 2008
o sprejemljivosti prijav za podaljšanje uvrstitve aktivnih snovi azimsulfuron, azoksistrobin, fluroksipir, imazalil, kresoksim-metil, proheksadion-kalcij in spiroksamin v Prilogo I k Direktivi Sveta 91/414/EGS in oblikovanju seznama zadevnih prijaviteljev
(notificirano pod dokumentarno številko C(2008) 3855)
(Besedilo velja za EGP)
(2008/656/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1),
ob upoštevanju Uredbe Komisije (ES) št. 737/2007 z dne 27. junija 2007 o postopku za podaljšanje uvrstitve prve skupine aktivnih snovi v Prilogo I k Direktivi Sveta 91/414/EGS in oblikovanju seznama navedenih snovi (2) ter zlasti člena 5 Uredbe,
ob upoštevanju naslednjega:
(1)
Direktiva 91/414/EGS določa, da se lahko na zahtevo uvrstitev aktivne snovi v Prilogo I enkrat ali večkrat podaljša za največ 10 let.
(2)
Proizvajalci aktivnih snovi iz Priloge I k Uredbi (ES) št. 737/2007 so zadevnim državam članicam poročevalkam predložili prijave za podaljšanje uvrstitve navedenih aktivnih snovi v Prilogo I k Direktivi 91/414/EGS.
(3)
Zadevne države članice poročevalke so ocenile prijave in Komisiji sporočile ocene. Na podlagi navedenih sklepov je treba prijave obravnavati kot sprejemljive.
(4)
Komisija mora objaviti imena in naslove proizvajalcev, katerih prijave so bile ugotovljene kot sprejemljive, da se omogoči vzpostavitev stikov za predložitev skupne dokumentacije -
SPREJELA NASLEDNJO ODLOČBO:
Člen 1
Prijave, ki so jih predložili prijavitelji iz Priloge, so sprejemljive.
Imena in naslovi navedenih proizvajalcev so navedeni v Prilogi.
Člen 2
Ta odločba je naslovljena na države članice.
V Bruslju, 28. julija 2008

Labels: 0
3
1
6